АҞӘА, лаҵара 19 – Sputnik. Лаҵарамзатәи аԥсшьарамшқәеи заанаҵтәи аҿаҵарақәеи рзы аинформациа иаҿырԥшны 2021 шықәса аԥхынтә сезон рекордтәхоит ҳәа арадио Sputnik иазеиҭеиҳәеит Аԥсны АШәМ ахантәаҩы ихаҭыԥуаҩ Руслан Латипов.
Иара иажәақәа рыла, лаҵарамзатәи аныҳәақәа рзы атуристцәа Аԥсныҟа 1,6 процент рыла еиҳаны иааит хәажәкыра-мшаԥы амзақәа ирҿырԥшны.
2019 шықәса иаҿырԥшны 2021 шықәса лаҵарамзатәи аныҳәақәа раан атуристцәа рхыԥхьаӡара 130 нызқьҩык рыла еиҳахеит. Аковид аныҟамыз 2019 шықәсазы абри аамҭазы Аԥсны иаҭаз 20 нызқьҩык ракәын.
Аушьҭырҭатә ҭыԥ "Ԥсоу" аҟны лаҵара 1-10 рзы 1,5 процент аидаратә нырра еиҳахеит.
"Иҟан аҳәаахысратә пунктқәа рҿы агәаран дуқәа аныҟалалоз. Ари атуристцәа рхыԥхьаӡара аизҳароуп изыхҟьоз. Ҳара ишалшо ала аамҭа мгакәа урҭ роушьҭра ҳҽазаҳшәоит", - ҳәа иҳәеит Латипов.
Латипов иазгәеиҭеит аҳәаахысра астатистика инақәыршәаны 2021 шықәса аԥхынразгьы миллионҩык аҳәаа ианахысыз 2019 шықәсатәи арбагақәа ираҟарахоит ҳәа.
2020 шықәсазы атуристтә сезон ихьшәаны иалагеит аԥкрақәа ирхырҟьаны. Нанҳәеи жьҭаареи ирыбжьаркыз аамҭала Аԥсны иаҭан 600 нызқьҩык атуристцәеи аԥсшьаҩцәеи.
АҞӘА, рашәара 21– Sputnik. Иҳаҩсыз уахыки-ҽнаки рыла COVID-19 рылоу ирыламу аилкааразы 378-ҩык атестқәа рзыҟаҵан, урҭ рахьтә 108-ҩык рцәа акоронавирус шалаз аадырԥшит ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Гәдоуҭатәи ахәышәтәырҭаҿы рыԥсҭазаара иалҵит ҩыџьа апациентцәа, 84 шықәса зхыҵуаз ахаҵеи 1940 шықәсазы ииз аԥҳәыси.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 61-ы, урҭ рахьтә 61-ы акоронавирус адиагноз рзышьақәыргылоуп, рҭагылазаашьа бааԥсуп 14-ҩык, ибжьаратәуп - 31-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 40-ҩык апациентцәа, урҭ рахьтә жәаҩык рҭагылазаашьа уадаҩуп. Очамчыра ирхәышәтәуеит 22-ҩык, Гагратәи ахәышәтәырҭаҿы - 19-ҩык, Тҟәарчалтәи ахәышәтәырҭаҿы - 14-ҩык апациентцәа.
Акоронавирус иазку ажәабжьқәа зегьы шәрыԥхьар ҟалоит абра>>
"Иформалтәым аҵараҟны иҿыцуи ааӡара иаҵанакуа азнеишьақәеи" апроект алҵшәақәа еихыршьалеит мышқәак раԥхьа Гал. Уи рхы аладырхәит Гали Тҟәарчали араионқәа рхадацәа.
"Аколлеџь ахыбраҟны ҩышықәса инарзынаԥшуа аскаи-клуб ыҟан. Уи аҿарацәа еиднакылон, ҳастудентцәагьы иргәаԥхан иалалаз ыҟоуп. Еицәажәон, ихәмаруан, имҩаԥыргон еиуеиԥшым аныҳәақәа, уи адагьы аҵара ахьырҵаша, аусурҭа шырԥшааша, абизнес-планқәа рыҩра уҳәа рзы ицхыраагӡан. Уи аамҭазы ҳара ҳколлеџь аҟны ахәыҟаҵаҩ изанааҭ ала акурсқәа еиҿаҳкаауан, аклуб аҟынтәи быжьҩык аҿарацәа ааргеит… Мчыбжьык ауп инхаз, шықәсык аҵара зҵоз ауҳажьырц азы. Аусурҭа атәы ҳҳәозар, заанаҵы ҳрацәажәан, иҟоуп Гагра, Риҵа ицо, иҟоуп Гал ақаҳуажәырҭаҟны, ачаӡырҭаҟны аус зуа", - лҳәеит Кәарҷиаԥҳа.
Шәазыӡырҩы аудио.
Иара убас шәаԥхьар ҟалоит: